 

**בבית הדין הצבאי המחוזי**

**במחוז שיפוטי עורף**

**בפני כבוד השופטת: סא"ל רינת לוי מוסקוביץ'**

**בעניין: התובע הצבאי: (ע"י ב"כ,** **סגן קשת יוסף)**

**נגד**

נאשם: ח/ XXX סמר י' נ' (ע"י ב"כ, סרן חן יצחק)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 20.12.2018 ועד יום 07.08.2023 למשך 1,691 ימים, בהתאם לכתב האישום המתוקן ולפרטים הנוספים.

* **ניתנה היום, ט"ז בטבת תשפ"ד, 28.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 1,691 ימים עד להתייצבותו.

החייל יצא להיעדרות לקראת סיום שירותו הצבאי, וזאת לאחר שהיה בהכשרת לוחמה במשך כאחד עשר חודשים ולאחר מכן הוכר כספורטאי מצטיין ושובץ כפקיד.

בתום היעדרות ארוכה, הנאשם התייצב לרשויות הצבא בחודש אוגוסט 2023, כשנותרה לו תקופת שירות בת כארבעה חודשים, במסגרתה שולב בבית הדין המשלב.

בתקופה זו, שירת החייל כטבח ומפקדו תיאר אותו כמי שמבצע את תפקידו על הצד הטוב ביותר. הנאשם נשוי, ומתחיל בימים אלו את צעדיו הראשונים באזרחות.

בית הדין מאחל לחייל המשך הצלחה בצעדיו באזרחות ומקווה כי יהיה אזרח תורם במדינת ישראל.

**בנסיבות אלה, מצאתי לאמץ את הסכמת הצדדים ולגזור על החייל עונש מאסר מותנה בן חמישה עשר (15) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, ט"ז בטבת תשפ"ד, 28.12.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופטת**

**נערך על ידי : ס.ש**

**בתאריך : 01.01.2024**

**חתימת המגייה : סגן שיר בן-ארמון**